# **DECIZIA ETAPEI DE ÎNCADRARE**

## Nr. număr din 17.05.2017

Ca urmare a solicitării de emitere a acordului de mediu adresate de **SC TEHNO FOREST SRL**, cu sediul în com. Lespezi, sat Heci, judeţul Iaşi, , înregistrată la APM Suceava cu nr. 4451/26.04.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.05.2017, că proiectul ***Balastiera Capu Câmpului 2*** propus a fi amplasat în comunele Capu Câmpului şi Păltinoasa nu se supune evaluării impactului asupra mediului şi se supune evaluării adecvate deoarece amplasamentul perimetrului de exploatatre este situat în **situl NATURA 2000 ROSCI 0365- Râul Moldova între Păltinoasa şi Ruşi**.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct.2, lit. a;

 b) Se propune realizarea următoarelor lucrări:

- perimetrul este situate în comunele Capu Câmpului şi Păltinoasa, în albia minoră a râului Moldova, pe central albiei, între bornele CSA 119-117, la cca 3,8 km aval de podul rutier de pe DJ 177 C şi la cca 2,8 km amonte de podul rutier de pe DC 28 A.

- accesul în perimetruse face din staţia de sortare a beneficiarului, pe un drum de exploatare situate pe malul stâng al râului Moldova. Pentru accesul pe insule şi pe malul drept, în incinta perimetrului, se vor amenaja trei traverse temporare, în cadrul cărora se vor monta câte 3, 7 şi respective 2 tuburi din beton, cu Φ 1000 mm şi lungimea de 4 m. La debite medii şi mari, cât şi la finalizarea exploatării agregatelor minerale acestea vor fi scoase din albie.

- perimetrul de exploatare are formă poligonală şi suprafaţa de 18.000 mp, cu Lmed= 450 m şi Bmed= 40 m.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a) Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor natural protejate de interes comunitar, întrucât proiectul propus intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor natural protejate, conservarea habitatelor natural, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0365-Râul Moldova între Păltinoasa şi Ruşi**;

 b) Obiectivul investiţiei este propus a fi implementat în zonă geografică sensibilă, amplasamentul acestuia fiind situat în **situl NATURA 2000 ROSCI 0365-Râul Moldova între Păltinoasa şi Ruşi**;

 c) Necesitatea stabilirii dacă proiectul propus afectează aria protejată **situl NATURA 2000 ROSCI 0365-Râul Moldova între Păltinoasa şi Ruşi**.

 Studiul de evaluare adecvată va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor natural protejate de interes comunitar.

Pentru continuarea procedurii de reglementare veţi prezenta un Studiu de evaluare adecvată pentru proiectul propus, întocmit de o persoană fizică sau juridică din Registrul Naţional al Elaboratorilor de Studii pentru Protecţia Mediului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**